陳錦鴻○四年與DJ太太杜雯惠結婚，○七年兒子出世，兩歲時仍未會說話，四歲那年被評估為自閉症及中度智障，於是錦鴻毅然決定全面停工，將所有時間投放喺兒子身上，陪伴成長。經多年努力後，Edgar不僅在主流學校試過考獲全級第一，仲懂事叫爸爸可以放心出外工作，兩父子日日互講「我好愛你」，超級溫馨。
日前下午，一身運動裝嘅陳錦鴻孭住個背囊又拎住個運動袋，似係剛剛做完運動去湊阿仔放學，然後去又一城join埋老婆一齊食tea。廿四孝父親全程傍實兒子，其後同愛妻分道揚鑣後，兩父子溫馨手拖手行去搭𨋢取車，錦鴻仲幫阿仔孭埋書包，一個人拎晒啲袋，係力嘅表現同時亦睇到佢係一個好有承擔嘅好男人呀！